สโมสรฟุตบอลเอ็กซิเตอร์ซิตี

สโมสรฟุตบอลเอ็กซิเตอร์ซิตี () เป็นสโมสรฟุตบอลระดับอาชีพ ตั้งอยู่ที่เมืองเอ็กซิเตอร์ ในประเทศอังกฤษ ปัจจุบันลงทำการแข่งขันอยู่ในระดับอีเอฟแอลลีกวัน และมีชื่อเล่นว่า เดอะกรีเชียนส์(The Grecians) ปัจจุบัน เอ็กซิเตอร์ซิตีเป็นเพียง 1 ใน 4 สโมสรในระดับฟุตบอลลีกของอังกฤษ ที่แฟนบอลถือกรรมสิทธิ์ร่วมกันเป็นเจ้าของสโมสรผ่านกองทุนรวมผู้สนับสนุนสโมสร

 ประวัติ 
สโมสรฟุตบอลเอ็กซิเตอร์ซิตี ถูกก่อตั้งขึ้นในปีค.ศ. 1904 จากการควบรวมของสองสโมสรฟุตบอลที่มีอยู่ก่อนหน้านั้นในเมืองเอ็กซิเตอร์ ประกอบด้วย สโมสรฟุตบอลเอ็กซิเตอร์ยูไนเต็ด(ปี ค.ศ. 1890- ค.ศ. 1904) และสโมสรฟุตบอลเซนต์ซิดเวลส์ยูไนเต็ด โดยเลือกใช้สนามเหย้าของสโมสรเอ็กซิเตอร์ยูไนเต็ด คือสนามเซนต์เจมส์พาร์ค(มีชื่อเหมือนกันกับสนามเหย้าของสโมสรนิวคาสเซิลยูไนเต็ด และสโมสรแบร็คลีย์ทาว์น) เป็นสนามเหย้าของทีม และใช้ชุดแข่งสีเขียว-ขาว ของสโมสรเซนต์ซิดเวลส์ยูไนเต็ด พร้อมทั้งเริ่มทำการลงแข่งขันในฟุตบอลลีกเดวอนตะวันออก  ก่อนจะเปลี่ยนสีชุดแข่งเป็นเสื้อลายทางสีแดง-ขาวในปี ค.ศ. 1910 

สโมสรฟุตบอลเอ็กซิเตอร์ซิตี ได้เดินทางออกทัวร์ไปยังทวีปอเมริกาใต้ ในปีค.ศ. 1914 และลงทำการแข่งขันทั้งหมดจำนวน 8 เกม กับทีมในประเทศอาร์เจนตินา และประเทศบราซิล โดยที่มีนัดประวัติศาสตร์ในเกมสุดท้ายของทัวร์ เป็นการลงเล่นพบกับฟุตบอลทีมชาติบราซิล ซึ่งเป็นการลงแข่งขันฟุตบอลอย่างเป็นทางการครั้งแรกของทีมชาติบราซิล เหตุการณ์เกิดขึ้นในวันที่ 21 กรกฎาคม ค.ศ. 1914 ที่สนามเอสตาดิโอ ดาส ลารานเจราส สนามเหย้าของสโมสรฟุตบอลฟลูมิเนนเซ ในกรุงรีโอเดจาเนโร

ต่อมาในปีค.ศ. 1920 เอ็กซิเตอร์ซิตี ได้รับคำเชิญจากฟุตบอลลีก ให้เป็นหนึ่งในสมาชิกผู้ร่วมก่อตั้งของฟุตบอลลีกดิวิชันสาม และทำการแข่งขันอยู่ในระดับฟุตบอลลีกนานถึง 83 ปี ก่อนที่จะตกชั้นไปเล่นในฟุตบอลคอนเฟเรนซ์ในปีค.ศ. 2003 และด้วยปัญหาเรื่องฐานะทางการเงินของสโมสร และคดีความของผู้บริหารเดิม กองทุนรวมของผู้สนับสนุนได้เข้าถือกรรมสิทธิ์ของสโมสร ต่อมาในเดือนมกราคม ค.ศ. 2005 เอ็กซิเตอร์ซิตี ได้รับการจับสลากให้พบกับแมนเชสเตอร์ยูไนเต็ด ในรายการฟุตบอลถ้วยเอฟเอคัพ และเป็นทีมเยือนฟุตบอลนอกลีกที่สามารถไปยันผลเสมอ 0-0 ที่สนามโอลด์แทรฟฟอร์ด ก่อนกลับมาเล่นนัดเหย้าที่สนามเซนต์เจมส์พาร์ค ซึ่งรายได้ส่วนแบ่งจากการแข่งขันทั้งสองนัด ได้ช่วยเหลือฐานะทางการเงินที่ย่ำแย่ของสโมสรในขณะนั้นได้ เอ็กซิเตอร์ซิตีสามารถกลับขึ้นมาเล่นในระดับฟุตบอลลีกได้อีกครั้งหนึ่งในปีค.ศ. 2008 ภายใต้การคุมทีมของ พอล ทิสเดล ด้วยการเอาชนะสโมสรฟุตบอลเคมบริดจ์ยูไนเต็ด 1-0 ในการแข่งขันเพลย์ออฟรอบชิงชนะเลิศที่สนามเวมบลีย์ และจบฤดูกาลในอันดับที่สองของลีกทูในฤดูกาลถัดมา ทำให้สามารถเลื่อนชั้นเป็นปีที่สองติดต่อกัน ขึ้นไปทำการแข่งขันในลีกวัน ก่อนจะตกชั้นกลับมายังลีกทูในปีค.ศ. 2012 ต่อมา วันที่ 1 มิถุนายน 2018 หลังจากที่สโมสรไม่สามารถตกลงสัญญาใหม่กับพอล ทิสเดลได้ แม็ตต์ เทย์เลอร์ ผู้ฝึกสอนทีมชุดอายุต่ำกว่า 23 ปี และอดีตกัปตันทีมจึงเข้ามาเป็นผู้จัดการทีมคนใหม่ และทำให้พอล ทิสเดล กลายเป็นผู้จัดการทีมที่คุมทีมยาวนานที่สุดในฟุตบอลอังกฤษทั้ง 4 ดิวิชั่น ณ เวลานั้น รวม 12 ปี วันที่ 26 เมษายน 2022 เอ็กซิเตอร์ซิตี ได้เลื่อนชั้นขึ้นมาเล่นในลีกวัน หลังเอาชนะ บาร์โรว์ 2-1 และจบฤดูกาลในอันดับที่ 2

 สโมรสรคู่แข่ง 
สโมสรฟุตบอลเอ็กซิเตอร์ซิตี มีสโมสรฟุตบอลคู่แข่งในย่านมณฑลเดวอน ทางตะวันตกเฉียงใต้ของอังกฤษ ประกอบด้วยสโมสรฟุตบอลพลีมัธอาร์ไกล์ และสโมสรฟุตบอลทอร์คีย์ยูไนเต็ด เกมการแข่งขันที่เป็นคู่การพบกันระหว่างสโมสรทั้งสามจะถูกเรียกว่า เดวอนดาร์บี 

 แฟนบอลของสโมสร 
ในปัจจุบัน แฟนบอลของเอ็กซิเตอร์ซิตีต่างถือกรรมสิทธิ์ร่วมกันเป็นเจ้าของสโมสร ผ่านช่องทางกองทุนรวมผู้สนับสนุนสโมสร และมีแฟนบอลบางส่วนที่เป็นบุคคลที่มีชื่อเสียง เช่น คริส มาร์ติน นักร้องนำวงโคลด์เพลย์Coldplay guitarist: 'I'd give it all up for Tottenham Hotspur' – NME News. Retrieved 3 June 2010 เอเดรียน เอ็ดมอนด์สัน นักแสดงและศิลปินตลกIt’s fun down here... life outside the Premier League  – The Independent. Retrieved 3 June 2010 'อัลฟอนโซ' เรย์มอนด์ ชาร์แลนด์ มือกลองของวงเดอะฮูซิเออร์สhttp://www.goal.com/en-gb/news/3269/league-two/2014/01/17/4546399/famous-fan-the-hoosiers-exeter-city โนเอล เอ็ดมอนดส์ ผุ้ประกาศและดีเจวิทยุบีบีซีเรดิโอวัน รวมถึงนักร้องชื่อดัง โจส สโตน ซึ่งเติบโตและอาศัยอยู่ในเดวอนมาตั้งแต่อายุ 8 ปี ได้ร่วมลงชื่อเป็นสมาชิกกองทุนรวมผู้สนับสนุนสโมสร และได้รับการเปิดตัวกับแฟนบอลในเกมการแข่งขันฟุตบอลลีกคัพ ที่เอ็กซิเตอร์ซิตีพบกับ ลิเวอร์พูลPride in defeat for Exeter City  – Exeter Express and Echo (This Is Devon). Retrieved 25 August 2011Joss Stone Joins The Trust  – Exeter City Football Club, The Official Website . Retrieved 26 August 2011 ในปีค.ศ. 2002 ราชาเพลงป็อบไมเคิล แจ็กสันได้รับการแต่งตั้งเป็นกรรมการกิตติมศักดิ์ของสโมสร และได้มาโชว์ตัวที่สนามเซนต์เจมส์พาร์คพร้อมกับยูริ เกลเลอร์ ผู้มีชื่อเสียงด้านการโชว์พลังจิต ซึ่งเป็นกรรมการของสโมสรด้วยJackson made Exeter FC director – BBC News. 3 July 2002. Retrieved 1 May 2011

 ผู้เล่นชุดปัจจุบัน 

ผู้เล่นที่ถูกยืมตัว

 หมายเลขเสื้อที่ถูกยกเลิก 
9 –  อดัม สแตนส์ฟิลด์, กองหน้า (2006–10) – เพื่อเป็นเกียรติแก่ผู้เล่นที่เสียชีวิต. หลังจากที่ยกเลิกเสื้อหมายเลข 9 เป็นเวลา 9 ฤดูกาล หลังจากฤดูกาล 2020-21 เป็นต้นไป เสื้อหมายเลขดังกล่าวจะใส่โดยผู้เล่นที่มาจากสถานฝึกสอนเยาวชนของสโมสรเท่านั้น สำหรับฤดูกาล 2022-23 เสื้อหมายเลข 9 จะใส่โดยเจย์ สแตนส์ฟิลด์ ลูกชายของ อดัม สแตนส์ฟิลด์

ตำแหน่งเจ้าหน้าที่ประจำสโมสร

 คณะผู้บริหารสโมสร 
 Position Name ประธานสโมสร และกรรมการฝ่ายฟุตบอล และฝ่ายกิจการภายนอก จูเลียน แท็กก์ ประธานเจ้าหน้าที่บริหาร เจเรมี ทิพเพอร์ ประธานกองทรัสต์ผู้สนับสนุนสโมสร นิค ฮอว์เคอร์ กรรมการฝ่ายการมีส่วนร่วมของผู้สนับสนุนสโมสร ไคลฟ์ แฮร์ริสัน กรรมการ แอนดรูว์ รอทธ์เวลล์ กรรมการ ไคลฟ์ บาวเดน กรรมการ โจนาธาน ฮาร์ท กรรมการ จูเลน เบียร์ กรรมการ สตีเฟน ชัดลีย์ รองกรรมการ ซู แม็คควีนนี เลขาณุการบริษัท จอห์น สตรีท

 ชุดผู้ฝึกสอน 
 Position Name ผู้จัดการทีมชุดใหญ่  แกรี คัลด์เวลล์ ผู้ช่วยผู้จัดการทีม  เควิน นิโคลสัน ผู้ฝึกสอนทีมชุดใหญ่ และชุดอายุต่ำกว่า 23 ปี  เดวิด เพอร์คินส์ ผู้ฝึกสอนผู้รักษาประตู  เควิน มิลเลอร์ ผู้ฝึกสอนสมรรถภาพ  ทอม เยทส์ หัวหน้าสถานฝึกสอนเยาวชน และวิทยาศาสตร์การกีฬา  เจคอบ สเตนส์ หัวหน้านักวิเคราะห์ทีมชุดใหญ่  แซม บาร์เรลล์ นักวิเคราะห์ทีมชุดใหญ่  อเล็กซ์ มิทเชลล์ หัวหน้าฝ่ายประสิทธิภาพและความเป็นอยู่  จอน พิทส์ เลขาณุการสโมสร  แอนดี กิลลาร์ท แพทย์ประจำสโมสร  ดร.ปีเตอร์ ริอู หัวหน้านักกายภาพ  ไมเคิล แม็คไบร์ด นักบำบัดการกีฬา  แซม อัลเฟียรี ผู้ประสานงานชุดแข่ง  คีธ สโตน ผู้ช่วยงานชุดแข่ง  ซู แม็ทธิวส์ หัวหน้าฝ่ายสรรหา  มาร์คัส ฟลิตครอฟท์ หัวหน้าแมวมอง  มัลคอล์ม ครอสบี

เกียรติประวัติ
ดิวิชัน 4 (เดิม) / ลีกทู
แชมป์: 1989–90
รองแชมป์: 1976-77, 2008–09, 2021–22
เลื่อนชั้น: 1963–64
'''คอนเฟอร์เรนซ์
คอนเฟอร์เรนซ์เพลย์ออฟ: 2008

 อ้างอิง 


 แหล่งข้อมูลอื่น 
 เว็บไซต์ทางการของสโมสร  
Exeter City Supporters Trust 
Exeweb – Fans Forum and Website
Official Football in the Community website 


อ
อ
อ
หมวดหมู่:สโมสรฟุตบอลเอ็กซิเตอร์ซิตี